《抱儿行》
明代·卢若腾

健卒径入民家住，鸡犬不存谁敢怒。三岁幼儿夜啼饥，天明随翁采薯芋。

采未盈筐翁未归，儿先归来与卒遇；抱儿将鬻远乡去，手持饼饵诱儿哺。

儿掷饼饵呼爹娘，大声哭泣泪如雨；邻人见之摧肝肠，劝卒抱归还其妪。

妪具酒食为卒谢，食罢咆哮更索赂；倘惜数金赎儿身，儿身难将铜铁锢。

此语传闻遍诸村，家家相戒谨晨昏；骨肉难甘生别离，莫遣幼儿乱出门。

作者简介：卢若腾，又字海运，号牧洲；文号留庵。明末清初福建同安县金门贤厝人。1598年（明神宗万历廿八年）出生，1640年（明崇祯庚辰十三年）与潘湖黄锡衮同榜进士，授兵部主事，升郎中。尝官浙江布政使左参议，分司宁绍巡海道。驻宁波，兴利除弊，遣爱在民，有“卢菩萨”之称。他支持郑成功收复台湾并于1664年赴台投郑，至澎湖突然病重而卒。著有《留庵文集》、《方舆互考》、《岛噫诗》、《与耕堂随笔》、《岛居随录》等。